b'\n_START_ARTICLE_\n\xc4\x8cita di Kastelas\n_START_SECTION_\nIstorija\n_START_PARAGRAPH_\nMiest\xc4\x85 \xc4\xafk\xc5\xabr\xc4\x97 umbrai, rom\xc4\x97nai j\xc4\xaf vadino Tifernum Tiberinum ("Tibro Tifernas") ar Civitas Tiberina. Netoliese Plinijus Jaunesnysis pasistat\xc4\x97 villa in Tuscis, kurios griuv\xc4\x97siai i\xc5\xa1liko Plinijo kalvoje (it. Colle Plinio). Miestas tikriausiai kariavo su etruskais._NEWLINE_550 m. \xc4\x8cita di Kastelas buvo sugriautas per Got\xc5\xb3 karus Totilos \xc4\xafsakymu. Miest\xc4\x85 aplink pil\xc4\xaf atstat\xc4\x97 vyskupas Floridas ir i\xc5\xa1 prad\xc5\xbei\xc5\xb3 pavadino Castrum Felicitatis, o v\xc4\x97liau Civitas Castelli. Pagal frank\xc5\xb3 karaliaus Pipino Trumpojo dotacijas miestas 752 m. Kai miestas tapo laisvu miestu, j\xc4\xaf vald\xc4\x97 Viteli \xc5\xa1eima, net kai Cezaris Bord\xc5\xbeija padar\xc4\x97 miest\xc4\x85 pavaldesn\xc4\xaf popie\xc5\xbeiui._NEWLINE_Po to j\xc4\xaf vald\xc4\x97 \xc4\xafvair\xc5\xabs valdovai, tarp j\xc5\xb3 Pjeras Sakone Tarlati di Pjetramala, Areco vyskupo Gvido brolis, kuris pardav\xc4\x97 miest\xc4\x85 1322 m. Gvidui Albertui de\' Gvidi di Modiljanai. 1375 m. \xc4\x8cita di Kastelas su kitais miestais sukilo prie\xc5\xa1 popie\xc5\xbei\xc5\xb3. Kardinolas Robertas \xc5\xbdenevietis (v\xc4\x97liau antipopie\xc5\xbeius Klemensas VII) band\xc4\x97 u\xc5\xbeimti miest\xc4\x85 su breton\xc5\xb3 samdiniais, bet nes\xc4\x97kmingai. Valdant popie\xc5\xbeiui Martynui V 1420 m., miest\xc4\x85 u\xc5\xbe\xc4\x97m\xc4\x97 karo vadas Braccio da Montone. V\xc4\x97liau Niccol\xc3\xb2 Vitelli, padedamas Florencijos ir Milano, tapo absoliu\xc4\x8diu miesto valdovu. Antonijus da Sangalas Jaunesnysis suk\xc5\xabr\xc4\x97 mil\xc5\xbeini\xc5\xa1kus r\xc5\xabmus Viteli \xc5\xa1eimai._NEWLINE_1474 m. popie\xc5\xbeius Sikstas IV \xc4\xafsak\xc4\x97 s\xc5\xabn\xc4\x97nui kardinolui Giuliano della Rovere (v\xc4\x97liau popie\xc5\xbeius Julijus II) po nes\xc4\x97kming\xc5\xb3 deryb\xc5\xb3 apgulti miest\xc4\x85, bet Viteli \xc5\xa1eima pasidav\xc4\x97 tik su\xc5\xbeinojusi, kad prie\xc5\xa1o armijos vadu tapo kunigaik\xc5\xa1tis Federico III da Montefeltro. Po to Viteli kelerius metus nes\xc4\x97kmingai band\xc4\x97 atgauti miest\xc4\x85._NEWLINE_XX a. pabaigoje miestas smarkiai i\xc5\xa1sipl\xc4\x97t\xc4\x97 \xc4\xaf San D\xc5\xbeiustino pus\xc4\x99.'